 Sáájú ni ìjọba ìpińlẹ Kaduna ti sọ pé àwọn ti ri àwọn akẹkọọ àti olùkọ tó dín díẹ ni igba gba lọwọ àwọn ajínígbé, sùgban àweọn ko mọ ìbi ti àwọn akẹkọọ tó kù wà. Ijńígbé àwọn ọmọ yìí ni eyi to ṣẹṣẹ ṣẹlẹ ni Nàìjíríà, pàápàá jùlọ ni ìhà Aríwá orílẹ-èdè yìí. Nínú fọràn tó yojú lọsàn òní, ọjọ Abamẹta, ọjọ kẹtàlá, ọdún 2021 ni àwọn akẹkọọ náà joko sí ilẹ nínú igbó kan ti ẹnikẹni kò mọ ti àwọn to gbé ìbọn dáni sì dúró tìwọn. Nínú fọràn náà bákan náà, ọkàn nínú àwọn akẹkọọ yìí sì n rọ ìjọba láti tètè ṣe ǹkan ti àwọn ajínígbe náà ń fẹ, a ti pé kí ìjọba má pinu lat gbawọn silẹ ni tipátipa. Bákan náà ni àwọn ajínigbe ọhún tún ni ki ọkan nínú àwọn akẹkọọbìrin tó wà níbẹ sọ èdè hausa. Gbogbo àwọn akẹkọọ náà ni ko wọ asọ, àwọn ọkùnrin wọ sòkòtò lásán nígbà tí àwọn obìnrín ró ìrómọya. Sáájú ni ọgà kan nínlé ìwé ti sọ pé obìnrin ni gbogbo awọn ri wọn n wa. Nínú àtèjáde kan ti kọmísọnà ètò ẹkọ fọwọsí lọjọ Eti lo ti sàlàyé pé ó tro ènìyàn mọkàndílógójì àwọn ko le sọ ibi ti wọn wà, ó fi kun pé, obìnrin mẹtàlélógún àti ọkùnr;in mẹrìndinloógun. Nínú fọan tó jẹyọ lórí ayélujára lọsàn yiìí ni a ti ri obìnrin àti ọkùnrin Ọkan nínú àwọn ti wọn ji gbe náà pé ara rẹ Benson Emmanuel, o sì sàlàyé pé, ọpọ àwọn ló ti farapa ti wọn sì nílo ìtọjú. Àwọ ajínigbe naa tún ń fi ẹgba lùwọn nínú fọnran ti jẹyọ. A ṣì ń wa 39, akẹkọọ, 180 tí wọn jígbé ní iléèwé Federal College of Forestry Mechanisation Kaduna ti gba ìtúsílẹ Iroyin ayọ ti balẹ si ilu Kaduna ni ile iwe giga Federal College of Forestry Mechanization, Afaka, Igabi LGA nibi ti wọn ti ji akẹkọọ ọgọsan gbe lalẹ Ọjọbọ àmọ ọgbọn ninu awọn akẹkọọ ileewe naa ni wọn ko tii ri bayii. Ikọ ọmọ ogun Naijiria kan si agbami iṣẹ ni kete ti wọn gbọ iroyin naa ti wọn si ri awọn ọmọ ọhun doola. Ọpọlọpọ awọn ti wọn jigbe lo jẹ akẹkọọ. Awọn agbebọn ti ogunlọgọ wọn yabo ile ẹkọ naa ni nkan bii ago mọkanla abọ alẹ Ọjọbọ ti wọn si gbe ọpọlọpọ akẹkọọ gbe sa lọ. Mo bẹrẹ ẹṣẹ jijà ní ọmọ ọdún méjì, inú mi dùn pé bàbá mi fi mí sí ọnà ẹṣẹ jíjà - Tijani Azeez Awọn agbebọn ọhun fọ fẹnsi ogiri nla ti ileewe naa wọn si wọle lọ si ibi to to iwọn kilomita ẹgbẹta lati ṣe ọṣẹ. Ni kete ti ileeṣẹ to n ri si ọrọ aabo abẹnu ni ipinlẹ naa gba ipe ni wọn kan si ileeṣẹ ogun fun igbesẹ kanmọ kanmọ. Lọgan ni ikọ naa ta mọ iṣẹ, wọn gbe ogun koju awọn ajinigbe naa wọn si ri akẹkọọ obinrin mejilelogoji; akẹkọọ ọkunrin aadoje ati olukọ mẹjọ doola pada ṣugbọn wọn ko tii ri ọgbọn ninu wọn. Ẹwẹ, lara wọn ti farapa gidi ṣugbọn wọn n gba itọju nile iwosan gẹgẹ bi gomina Nasir El Rufai ti ipinlẹ naa ṣe dupẹ lọwọ ikọ ologun naa fun bi wọn ṣe jara mọ iṣẹ ọhun. Bí wọn ṣe ri awọn akẹkọọ naa gbe Iroyin to tẹ wa lọwọ ni pe awọn agbebọn tun ti ji awọn akẹkọọ ileewe Federal College of Forestry, to wa ni agbegbe Mando nipinlẹ Kaduna. Ileewe naa ni wọn ti n kọ nipa amojuto igbo nlanla. Bo tilẹ jẹ pe iye akẹkọọ ti wọn ji gbe ko ti i jẹ mimọ, awọn akẹkọọ ileewe naa sọ pe aarin oru ni wọn ji awọn akẹkọọ naa gbe. Ọkan lara awọn akẹkọọ ileewe naa sọ fun BBC Hausa pe obinrin ni gbogbo awọn akẹkọọ ti wọn ji gbe. Ṣugbọn ko ti i si ifidimulẹ eyi lati ọdọ awọn alaṣẹ tabi agbofinro. Bakan naa ni awọn ara adugbo naa sọ fun BBC pe ni nkan bi aado mọkanla aabọ alẹ Ọjọbọ ni awọn n gburo ibọn, ṣugbọn wọn ro pe ile ẹkọ awọn ologun ni iro ibọn ti n dun. Ọkan lara awọn ọta ibọn ti awọn ajinigbe yin lasiko ti wọn n ṣe iṣẹ wọn Kọmisanna ọlọpaa nipinlẹ Kaduna, Samuel Aruwan sọ fun BBC pe awọn agbofinro ti wa nileewe naa fun iwadii. Akọroyin BBC to ṣe abẹwo si ileewe naa ni owurọ ọjọ Ẹti sọ pe lootọ ni awọn oṣiṣẹ alaabo ti wa nibẹ, wọn si ti ko awọn akẹkọọ to ku lọ si ileewe ikọṣẹ awọn ologun to wa ni agbegbe naa. Akẹkọọ bi ọọdunrun lo wa ni ileewe naa lapapọ, ṣugbọn ko si ẹni to mọ iye awọn ti wọn ko lọ. Ileewe ikọṣẹ ologun ati papakọ ọkọ ofurufu ko jina si ileewe Federal College of Forestry ti iṣẹlẹ yii ti waye. Ó lé ni ọgbọn nínú àwọn ti ajínigbe ji nile ìwé Federal College of Forestry Mechanization lọjọ Eti lo fojú hàn nínú fọrán kan ti ó jẹyọ ní ọsán yìí. : Federal College of Forestry Mechanisation: Ẹ jọwọ ẹ wá tún wa sílẹ, àwọn àjínigbe yìí le ṣe ohunkóhun fún wa 